CELEX: 32021D0869
Language: da
Date: 2021-05-27 00:00:00
Title: Kommissionens gennemførelsesafgørelse (EU) 2021/869 af 27. maj 2021 om ændring af gennemførelsesafgørelse (EU) 2018/638 for så vidt angår udløbsdatoen med henblik på at forlænge foranstaltningerne mod indslæbning og spredning i Unionen af skadegøreren Spodoptera frugiperda (Smith) (meddelt under nummer C(2021) 3576)

31.5.2021   
               
               
                  DA
               
               
                  Den Europæiske Unions Tidende
               
               
                  L 191/4
               
            
         KOMMISSIONENS GENNEMFØRELSESAFGØRELSE (EU) 2021/869
         af 27. maj 2021
         om ændring af gennemførelsesafgørelse (EU) 2018/638 for så vidt angår udløbsdatoen med henblik på at forlænge foranstaltningerne mod indslæbning og spredning i Unionen af skadegøreren Spodoptera frugiperda (Smith)
         
            
               (meddelt under nummer C(2021) 3576)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 28, stk. 1, litra g) og h) og artikel 41, stk. 2, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesafgørelse (EU) 2018/638 (2) fastsættes hasteforanstaltninger mod indslæbning og spredning i Unionen af skadegøreren Spodoptera frugiperda (Smith) (»skadegøreren«).
                  
               
                     (2)
                  
                  
                     Skadegøreren er opført i del A i bilag II til Kommissionens gennemførelsesforordning (EU) 2019/2072 (3), som en skadegører, der ikke vides at forekomme i Unionens område. Den er også opført som en prioriteret skadegører i bilaget til Kommissionens delegerede forordning (EU) 2019/1702 (4).
                  
               
                     (3)
                  
                  
                     Siden vedtagelsen af gennemførelsesafgørelse (EU) 2018/638 har skadegøreren fortsat spredt sig hurtigt på verdensplan og mod Unionens område, hvilket understreger behovet for overvågning og for de særlige foranstaltninger vedrørende områdeundersøgelser, som er fastsat i nævnte gennemførelsesafgørelse.
                  
               
                     (4)
                  
                  
                     Desuden er antallet af tilbageholdelser af skadegøreren på importerede varer fortsat højt, og det ændrer sig, hvilke plantearter der tilbageholdes på grund af skadegøreren. Derfor er der behov for yderligere vurdering af de plantesundhedsmæssige risici ved skadegøreren.
                  
               
                     (5)
                  
                  
                     På denne baggrund er det vigtigt at forlænge foranstaltningerne, der er fastsat i gennemførelsesafgørelse (EU) 2018/638 for at sikre en fortsat beskyttelse af Unionens område mod indslæbning og spredning af skadegøreren.
                  
               
                     (6)
                  
                  
                     Derfor bør udløbsdatoen for gennemførelsesafgørelse (EU) 2018/638 forlænges til den 30. juni 2023 for at muliggøre dens evaluering før dette tidspunkt.
                  
               
                     (7)
                  
                  
                     Gennemførelsesafgørelse (EU) 2018/638 bør derfor ændres.
                  
               
                     (8)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Artikel 8 i gennemførelsesafgørelse (EU) 2018/638 affattes således:
            
               
                  »Artikel 8
                  Denne afgørelse anvendes indtil den 30. juni 2023.«
               
            
         
         
            Artikel 2
            Denne afgørelse anvendes fra den 1. juli 2021.
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 27. maj 2021.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 317 af 23.11.2016, s. 4.
         
            (2)  Kommissionens gennemførelsesafgørelse (EU) 2018/638 af 23. april 2018 om hasteforanstaltninger mod indslæbning og spredning i Unionen af skadegøreren Spodoptera frugiperda (Smith) (EUT L 105 af 25.4.2018, s. 31).
         
            (3)  Kommissionens gennemførelsesforordning (EU) 2019/2072 af 28. november 2019 om ensartede betingelser for gennemførelsen af Europa-Parlamentets og Rådets forordning (EU) 2016/2031 for så vidt angår beskyttelsesforanstaltninger mod planteskadegørere og om ophævelse af Kommissionens forordning (EF) nr. 690/2008 og om ændring af Kommissionens gennemførelsesforordning (EU) 2018/2019 (EUT L 319 af 10.12.2019, s. 1).
         
            (4)  Kommissionens delegerede forordning (EU) 2019/1702 af 1. august 2019 om supplerende regler til Europa-Parlamentets og Rådets forordning (EU) 2016/2031 med henblik på at opstille en liste over prioriterede skadegørere (EUT L 260 af 11.10.2019, s. 8).